ทำให้เธอสนใจ เริ่มต้นอย่างราบรื่น จบบทสนทนาอย่างสวยงาม
เมื่อคุณปล่อยให้บทสนทนาดำเนินต่อไปเรื่อยๆ แล้ว ก็ต้องหาเรื่องที่คุยกันได้เพื่อที่คุณกับหญิงสาวจะได้มีเรื่องคุยกันต่อไปอย่างไหลลื่น แต่ก็ไม่ได้ต้องถึงขั้นหาบทสนทนาที่ดีเลิศอะไรมากมาย แค่หาบทสนทนาง่ายๆ ที่เข้าถึงกันได้ก็พอ เมื่อตอนที่คุณคุยกับผู้หญิงสักคน ลองดูว่าคุณแบ่งปันประสบการณ์อะไรไปบ้าง ไม่ว่าจะเป็นความชื่นชอบในเรื่องกีฬาหรือทีมกีฬาเดียวกัน เพิ่งมารู้ว่าบ้านเกิดอยู่ที่เดียวกัน หรือมีเพื่อนหรืออาจารย์คนเดียวกันทำนองนี้  การคุยเรื่องบางเรื่องที่คุณแบ่งปันร่วมกับเธอ จะทำให้คุณเปิดใจได้ดี สามารถคุยในบทสนทนาที่น่าตื่นเต้น และหัวข้อใหม่ๆ ได้ ดังตัวอย่างเช่น คุณเริ่มต้นคุยว่าพวกคุณทั้งคู่ชอบทีมอเมริกันฟุตบอลที่ชื่อว่า 49ers มากแค่ไหน แล้วก็ต่อด้วยเรื่องบ้าๆ ตอนที่คุณไปนั่งดูบนอัฒจันทร์ ก่อนจะจบด้วยการคุยกันถึงสิ่งที่ชอบทำในเมืองซานฟรานซิสโก้ และดำเนินบทสนทนาต่อไปเรื่อยๆ ปล่อยให้สิ่งที่คุณทั้งคู่มีประสบการณ์ร่วมกันค่อยๆ เผยออกมาเองแทนที่จะคาดคั้นถามเธอว่าเธอชอบสิ่งเดียวกับที่คุณชอบหรือเปล่า ถามด้วยคำถามกว้างๆ แล้วบทสนทนาจะไม่หายไปกลางคัน ดังตัวอย่างเช่น แทนที่จะถามว่า "ได้ดูหนังเรื่อง Frozen มาหรือเปล่า? นั่นน่ะหนังโปรดเรื่องใหม่ของฉันเลยนะ" ก็ให้พูดว่า "ช่วงนี้ได้ดูหนังที่น่าสนใจเรื่องไหนบ้างหรือเปล่า?" แทน เป็นอีกวิธีที่ทำให้บทสนทนาดำเนินต่อไปได้ และแสดงให้ผู้หญิงเห็นว่าคุณชอบที่จะคุยกับเธอจริงๆ เหมือนว่าเธอมีความหมายอะไรบางอย่างกับคุณ ถ้าคุณถามความคิดเห็นเธอไม่ว่าจะเป็นเรื่องการเมืองปัจจุบันหรือชอบรองเท้าใหม่ของคุณหรือไม่ ผู้หญิงจะรู้สึกว่าคุณเห็นเธอเป็นคนๆ หนึ่งที่คุณให้คุณค่าเธอ โดยที่เธอจะไม่เห็นว่าคุณแค่ต้องการอะไรบางอย่างจากตัวเธอ แต่กลับสนใจเธอจริงๆ แล้วผู้หญิงจะเคารพคุณเอง อย่าถามคำถามที่ตอบได้แค่คำว่า "ใช่" หรือ "ไม่" พยายามถามคำถามปลายเปิดแทน เธอจะได้มีอะไรคุยกลับมาบ้าง เช่นถามว่า "คุณคิดอย่างไรกับ..." แทนที่จะถามว่า "คุณคิดว่านี่มัน…(หรือเปล่า?)" ถ้าคุณกังวลและรู้สึกว่าบทสนทนาเริ่มติดขัด ให้มองไปรอบๆ และหาสิ่งที่เป็นประโยชน์ต่อบทสนทนามาช่วย อาจจะเป็นใบปลิวคอนเสิร์ตที่อยู่ด้านหลังคุณ และนั่นจะทำให้คุณถามได้ว่าเธอชอบวงนี้หรือไม่ ไม่ก็คุณอาจกำลังยืนอยู่ข้างๆ ร้านกาแฟ นั่นจะช่วยให้คุณชวนเธอไปดื่มกาแฟด้วยกันได้ หรือไม่ก็เห็นว่าเธอกำลังใส่เสื้อของมหาวิทยาลัยที่น้องสาวของคุณกำลังจะเข้าเรียนต่อ คุณก็ใช้โอกาสนี้ในการคุยเรื่องมหาวิทยาลัยนั้นได้เลย แต่ก็ไม่ใช่ว่าให้เอาแต่มองไปรอบๆ ในการเริ่มต้นคุยนะ  เอาไว้ตอนที่ไม่รู้จะคุยอะไรต่อเท่านั้นแหละ ถึงจะเริ่มมองหาสิ่งที่อยู่รอบๆ ตัวคุณ วิธีที่ดีคือหาสิ่งที่เธอสนใจและปล่อยให้เธอได้พูด เธอจะพึงพอใจในความเอาใจใส่ของคุณ ถ้าคุณต้องการให้ผู้หญิงสนใจในตัวคุณ การทำให้เธอหัวเราะจนท้องแข็งก็เป็นทางที่ดี ถ้าคุณทำให้ผู้หญิงหัวเราะได้ เธอจะรู้สึกอยากคุยกับคุณต่อ ฉะนั้นหาโอกาสยิงมุกตลกด้วยความมีอารมณ์ขันของคุณ ไม่ว่าจะล้อตัวเองเบาๆ เล่นมุกเกี่ยวกับใครสักคนที่คุณทั้งคู่รู้จักในทางที่ดี หรือเล่นมุกโดดๆ ที่น่าจะทำให้เธอขำออกมาได้เลย แล้วถ้าคุณมีเรื่องตลกๆ ที่คิดว่าเธอได้ยินแล้วต้องขำออกมาแน่ๆ ก็เล่าไปซะ โดยที่ต้องไม่ยาวเกินไปหรือซับซ้อนจนไม่เข้าใจ อย่าพยายามฝืนเล่น แต่ให้หาโอกาสอย่างเป็นธรรมชาติ  ถ้าคุณไม่ใช่คนตลกโดยปกติ ก็พยายามอย่าฝืนตัวเอง ผู้หญิงจะรู้สึกได้และไม่ค่อยปลื้มเท่าไรนะ แค่เป็นตัวของตัวเอง และถ้ามันทำให้เธอขำได้แม้จะเป็นแบบนั้นก็ถือว่าเยี่ยมไปเลย ถ้าคุณยังไม่รู้จักฝ่ายหญิงดีพอ อย่าแซวเธอจนกว่าคุณจะเริ่มจีบหรืออยู่ในระดับที่แซวกันได้แล้ว ไม่เช่นนั้นเธออาจรู้สึกเหมือนกำลังถูกรุกราน และคุณคงไม่อยากให้เป็นเช่นนั้น คุณอาจกังวลมากๆ ว่าทำยังไงเพื่อไม่ให้ผู้หญิงเบื่อ และนั่นอาจทำให้คุณเผลอพูดมากเกินไปจนเธอไม่มีโอกาสได้พูดบ้าง การที่คุณพูดอยู่ฝ่ายเดียวไม่ได้ช่วยให้บทสนทนาดูน่าสนใจขึ้นแม้แต่น้อย แต่คุณควรหยุดพักให้เกิดความเงียบขึ้นระยะหนึ่งเพื่อที่เธอจะได้พูดอะไรบางอย่างที่น่าสนใจบ้างเช่นเดียวกัน อย่ากดดันตัวเองมากเกินไปและพูดแค่ครึ่งเดียวพอ หรือน้อยกว่านั้นสักนิดก็ได้ถ้าคุณเป็นคนขี้อาย ถ้าคุณพูดอยู่คนเดียวตลอดบทสนทนานั้น จะทำให้คุณดูเป็นคนเห็นแก่ตัว เอาตัวเองเป็นใหญ่ และนั่นจะทำให้เธอไม่อยากคุยกับคุณอีก ผู้หญิงเกือบทุกคนชอบพูดถึงสิ่งที่มีความหมายที่สุดสำหรับเธอ ฉะนั้นอย่าลืมที่จะถามถึงสิ่งที่เธอชอบทำเป็นงานอดิเรก ทำบ่อยแค่ไหน ทำไมถึงชอบ และทำไมถึงสำคัญกับเธอขนาดนั้น คุณไม่จำเป็นต้องสืบให้มาก เพราะใบหน้าของหญิงสาวจะสดใสขึ้นมาเองเมื่อเธอกำลังพูดถึงสิ่งที่สำคัญกับเธอจริงๆ ซึ่งนั่นจะทำให้เธอรู้สึกว่าตัวเองสำคัญและแสดงให้เห็นว่าคุณใส่ใจในตัวเธอ ถ้าเธอไม่ค่อยพูดถึงสิ่งที่เธอสนใจมากนัก ก็ให้เล่าในส่วนของคุณแทน เมื่อจะคุยกับผู้หญิงครั้งแรก ให้เริ่มด้วยหัวข้อทั่วไปเบาๆ ที่ไม่ทำให้บรรยากาศเสียไปหมด อย่าเล่าเรื่องผื่นคันยุบยิบบนหลังของคุณหรือถามช่วงเวลาที่น่าอายที่สุดของเธอก็แล้วกัน คุณสามารถรักษาบรรยากาศไว้ได้โดยการทำความรู้จักกันให้มากขึ้นเสียก่อน พยายามอยู่ในหัวข้อธรรมดาๆ ซึ่งจะช่วยให้การคุยกันดูน่าสนใจโดยที่ไม่ทำให้ฝ่ายหญิงรู้สึกอึดอัด อย่าคุยเรื่องเกี่ยวกับการลบหลู่ศาสนา ผู้หญิงต้องการการปฏิบัติให้เหมือนว่าเธอคือหญิงสาว และนี่คือหัวข้อที่ปลอดภัยแต่น่าสนุกในการเริ่มต้นบทสนทนา:  วงที่คุณชอบ หนังที่คุณเพิ่งไปดูมา สัตว์เลี้ยงของคุณ พี่น้องของคุณ สิ่งที่คุณเพิ่งทำไปในวันหยุดที่ผ่านมาหรือที่คุณกำลังจะทำในวันสุดสัปดาห์ที่กำลังจะถึง แผนที่จะทำในวันหยุดที่กำลังจะมาถึง ให้ค่อยๆ ทำความรู้จักกันด้วยหัวข้อเบาๆ ทั่วไปก่อน แล้วค่อยลงรายละเอียดลึกไปหลังจากที่เธอรู้จักคุณมากขึ้นแล้ว ฉะนั้นตอนนี้จึงยังไม่เหมาะที่จะพูดเรื่องสมาชิกในบ้านที่เสียชีวิตไปแล้ว, รักครั้งแรกของคุณ, โรคป่วยประหลาดๆ หรือเรื่องที่คุณกลัวความตายแค่ไหน ถ้าคุณรู้สึกว่าตัวเองเป็นคนที่สานความสัมพันธ์กับผู้หญิงได้อย่างรวดเร็ว ให้คุณข้ามเรื่องเล็กน้อยทั่วไปเพื่อไปยังเรื่องสำคัญเลยก็ได้ แต่คุณก็ยังต้องระวังในเรื่องที่ส่วนตัวมากๆ อยู่ดีในการเริ่มคุยกัน ไม่เช่นนั้นฝ่ายหญิงอาจหันหลังกลับไปเลยก็ได้   แต่ถ้าเธอเริ่มคุยเรื่องส่วนตัวของเธอมาก่อน คุณก็สามารถเล่นด้วยได้เลย แต่อย่าเหลิงมากเกินไปและรักษาจุดยืนไว้ให้ได้ล่ะ คอยดูสีหน้าและภาษากายของเธอด้วย ถ้าเธอก้าวถอยหลังหรือดูไม่พอใจเมื่อคุณถามอะไรบางอย่างที่คุณคิดว่ามันเป็นเรื่องทั่วไป แต่มันอาจเป็นเรื่องที่อ่อนไหวสำหรับเธอก็ได้ การยิ้มอยู่ตลอดประกอบกับบุคลิกที่ดีจะทำให้เธอสนใจและอาจทำให้เธอยังอยากอยู่คุยกับคุณต่อได้ แต่ก็ไม่ถึงกับที่จะต้องฉีกยิ้มตลอดเวลาจนแก้มชาไปหมด คุณควรยิ้มในเวลาที่เหมาะสม ซึ่งจะทำให้ผู้หญิงคิดว่าคุณชอบที่จะได้คุยกับเธอจริงๆ และจะทำให้เธอรู้สึกในแง่บวก คุณอาจกังวลว่าจะลืมยิ้ม ฉะนั้นให้เตือนตัวเองในใจบ่อยๆ การยิ้มเป็นสิ่งที่สำคัญมากสำหรับการเริ่มต้นคุยกันครั้งแรกกับผู้หญิง และเมื่อจบบทสนทนา มันสำคัญมากในการเริ่มต้นอย่างราบรื่นและจบอย่างงดงาม การสบสายตาเป็นกุญแจสำคัญที่ทำให้ผู้หญิงรู้สึกว่าตัวเองสำคัญและชอบที่คุณสนใจในสิ่งที่เธอกำลังพุูดอยู่ คุณอาจรู้สึกเขินอายกับการคุยกับเธอจนเผลอจ้องที่เท้าตัวเองหรือมองไปรอบๆ แทน เพียงเพราะว่าคุณกลัวที่จะมองหน้าเธอตรงๆ แต่อยากให้พยายามแก้นิสัยตรงนี้ให้ได้มากที่สุด  คุณไม่จำเป็นต้องจริงจังกับมันมาก หรือส่งสายตาหวานเยิ้มให้ตลอดบทสนทนา เพราะนั่นอาจทำให้เธอรู้สึกผวาเล็กน้อยแทน แต่ให้มองเข้าไปในดวงตาของเธอเวลาที่เธอกำลังพูดให้มากที่สุดเท่าที่จะทำให้ แล้วเธอจะรู้สึกว่าตัวเองสำคัญขึ้นมาเอง เป็นอีกหนึ่งกุญแจสำคัญที่จะทำให้เธอรู้สึกว่าตัวเองพิเศษอย่างรวดเร็ว คุณสามารถแสดงออกว่าคุณสนใจเธอจริงๆ ด้วยการถามคำถามเธอ ไม่ว่าจะเป็นเรื่องเกี่ยวกับตัวเธอ หรือสิ่งที่เธอเพิ่งทำมา ไม่ต้องลงรายละเอียดเรื่องส่วนตัว จริงๆ คือไม่ควรถามเรื่องส่วนตัวเลยล่ะ  แต่ต้องทำให้เหมือนกับว่าคุณสนใจที่จะรู้เรื่องเกี่ยวกับตัวเธอ ถ้าเธอไม่ถามอะไรกลับมา คุณก็ควรที่จะหลีกเลี่ยงคำถามประเภทนี้ไปสักพักหนึ่ง ไม่เช่นนั้นอาจทำให้เธอรู้สึกว่ากำลังถูกซักไซ้อยู่ก็ได้ และนี่คือหัวข้อคำถามที่คุณสามารถถามเธอได้:  งานอดิเรกและสิ่งที่เธอสนใจ วงดนตรี, หนังสือ หรือรายการโทรทัศน์ที่เธอชอบ วิชาที่เธอชอบเรียน อาชีพในฝันของเธอ เพื่อนสนิทของเธอ แผนการต่างๆ ที่เธอวางไว้ เมื่อคุยกันไปได้สักพัก ให้ชมผู้หญิงเล็กๆ น้อยๆ เพื่อสร้างความพึงพอใจให้กับเธอ โดยไม่ควรชมจนดูเวอร์เกินไปและไม่ควรชมเธอในสิ่งที่คุณไม่ได้รู้สึกอย่างนั้นจริงๆ คุณจะชมเสื้อกันหนาว, ทรงผมใหม่, เครื่องประดับ หรือบุคลิกของเธอก็ย่อมได้ โดยไม่ชัดเจนเกินไป (เช่น “ขาคุณสวยสุดๆ ไปเลย”) เพราะนั่นอาจทำให้เธอรู้สึกไม่สบายใจเท่าไร ใช้บทสนทนาระดับปกติและบอกเธอว่าคุณชอบมัน เพื่อแสดงให้เห็นว่าคุณสนใจเธอ แต่อย่าลืมล่ะ อย่าเวอร์เกินไป ชมแค่ครั้งเดียวต่อการพูดคุยกันหนึ่งครั้งก็เพียงพอ คุณคงไม่อยากให้เธอรู้สึกว่าคุณชมเธอมากเกินไป มันจะทำให้ดูไม่จริงใจ ไม่ได้ถึงขั้นที่จะต้องกระโดดตีลังกาเพื่อสร้างความประทับใจ แต่ในขณะเดียวกัน คุณต้องเดินจากไปด้วยการจบบทสนทนาบางอย่างเพื่อให้เธอรู้จักคุณระดับหนึ่ง และคุณคือผู้ชายที่โดดเด่นออกมาจากผู้ชายคนอื่น บางทีอาจเป็นอารมณ์ขันของคุณ เสน่ห์ของคุณ หรือความเป็นนักกีตาร์ของคุณ ไม่ว่าจะอะไรก็ตาม แสดงให้เธอเห็นสักเล็กน้อยว่าคุณเป็นคนแบบไหน นั่นจะทำให้ครั้งหน้าที่คุณพบกัน เธอจะมีเรื่องมาคุยกับคุณและยังได้สร้างความทรงจำเกี่ยวกับบทสนทนาครั้งสุดท้ายอีกด้วย เธอไม่ได้ต้องรู้เรื่องทุกเรื่องของคุณในบทสนทนาที่ยาวแค่สิบหรือสิบห้านาที แต่เธอควรได้เดินออกไปในขณะที่รู้จักตัวตนที่น่าสนใจของคุณสักอย่างหรือสองอย่าง ถ้าคุณทั้งคู่คุยกันแค่บทสนทนาเล็กๆ น้อยๆ ก็จะยากต่อการสานต่อความสัมพันธ์ในขั้นต่อไป จำไว้ว่าต้องผ่อนคลายและเป็นตัวของตัวเอง และรู้ไว้ด้วยว่าฝ่ายหญิงก็กังวลอยู่เช่นเดียวกับคุณนั่นแหละ หมายความว่าคุณไม่จำเป็นต้องกุเรื่องให้ตัวเองดูดีขึ้นมาเพื่อดึงความสนใจจากเธอแม้มันจะเป็นสิ่งที่คุณไม่ได้ชอบจริงๆ เช่น เรื่องมอเตอร์ไซค์ ที่คุณคิดว่ามันเจ๋ง และคุณไม่ควรที่จะสบถคำหยาบคายหรือพูดอะไรที่ไม่ดีเกี่ยวกับคนอื่นเพียงเพื่อมันจะทำให้เธอสนใจคุณขึ้นมา เพียงสูดหายใจเข้าลึกๆ ผ่อนคลาย และพูดคุยในเรื่องธรรมดาเหมือนคุยกับเพื่อนแทนที่จะทำให้ตัวเองดูเด่นเกินจริง ถ้าคุณพยายามมากเกินไปจนฝ่ายหญิงเชื่อ สักวันคุณก็ต้องทำให้ได้อย่างที่คุณเคยพูดไว้ และนั่นจะเป็นเรื่องใหญ่เลยทีเดียวล่ะ ถ้าคุณรู้สึกว่าบทสนทนากำลังจะจบลง ให้คิดในแง่บวก ไม่ว่าคุณจะพูดเรื่องอะไรมาก่อน แต่ถ้าห้านาทีสุดท้ายคุณเอามันมาบ่นเกี่ยวกับเรื่องพ่อแม่ อาจารย์ของคุณ สภาพอากาศ หรืออะไรสักอย่าง นั่นจะทำให้คุณดูไม่ค่อยดีเท่าไรนัก แล้วฝ่ายหญิงจะไม่ค่อยประทับใจในตัวคุณเท่าไรนัก ให้จากไปด้วยบรรยากาศดีๆ และทำให้เธอคิดว่าการคุยกับคุณครั้งนี้มันสนุกจริงๆ ไม่น่าเบื่อหรือทำให้เธอรู้สึกไม่ดี คุณอาจรู้สึกไม่ค่อยดี และรู้สึกว่ามันมีอะไรที่กำลังรบกวนคุณทั้งคู่อยู่ แต่ให้เก็บความคิดแง่ลบของคุณไว้ก่อน เอาไว้คุยกับคนที่รู้จักกันดีเท่านั้นจะดีกว่า จำไว้ว่าต้องต่อบทสนทนาอย่างมั่นใจตั้งแต่ต้นจนจบ แสดงให้ผู้หญิงเห็นว่าคุณมั่นใจในสิ่งที่ตัวเองพูดและมีความสุขกับสิ่งที่คุณเป็น ถ้าเธอรู้สึกได้ เธอจะมองว่าคุณเป็นผู้ชายที่อบอุ่นและคุยด้วยง่าย แถมยังคุยสนุกอีกด้วย ถ้าหากว่าคุณแสดงความกังวลและกดให้ตัวเองดูต่ำต้อย หรือเอาแต่พูดว่าไม่รู้จะคุยอะไรต่อดี นั่นจะทำให้เธออึดอัดและอาจอยากคุยกับคุณในครั้งหน้าน้อยลงไปอีก  คุณไม่จำเป็นต้องทำตัวเหมือนตัวเองเป็นผู้ชายที่น่าสนใจที่สุดในโลกหรือดังเทียบเท่ากับดารา แค่ทำตัวให้มีความสุขกับการได้เป็นตัวเองแล้วทุกอย่างจะตามมาด้วยดีเอง มันมีเส้นบางๆ คั่นระหว่างขี้โม้กับมั่นใจในตัวเอง ถ้าคุณพูดจาอวดดีเกินไป ฝ่ายหญิงอาจลาขาดคุณไปเลยก็ได้ เป็นวิธีที่เยี่ยมยอดในการทิ้งความประทับใจไว้ ถ้าคุณกำลังต่อบทสนทนาได้สวยและถึงเวลาที่เหมาะสมพอดี ให้คุณบอกผู้หญิงว่าคุณก็อยากจะอยู่คุยกับเธอต่อ แต่คุณต้องไปซะแล้ว มันอาจฟังดูน่าตลกที่ต้องออกจากบทสนทนาดีๆ กลางคันไปเสียอย่างนั้น แต่จริงๆ แล้วคุณควรออกมาจากบทสนทนาที่น่าประทับใจครั้งนั้นไป ถ้าคุณปล่อยให้มันยืดเยื้อต่อไปอีก อยู่ดีๆ บทสนทนาอาจจบลงแล้วไม่มีอะไรคุยต่ออีกเลยก็ได้ แล้วเธอจะอยากคุยอะไรกับคุณอีกล่ะ? รอจนกว่าบทสนทนาจะกำลังถึงจุดที่น่าสนใจแล้วขอปลีกตัวออกมาเนียนๆ ให้ดูดีเท่าที่คุณจะทำได้ ถ้าคุณรู้สึกว่าบทสนทนาครั้งนี้มันไปได้สวย คุณสามารถรวบรวมความกล้าแล้วชวนเธอเดทอีกครั้งก็ได้นะ
หาเรื่องที่ตกลงกันได้. ถามความคิดเห็นจากเธอ. ใช้สิ่งที่อยู่รอบๆ ตัวคุณ. ทำให้เธอหัวเราะ. ปล่อยให้เธอได้พูด. ถามในสิ่งที่เธอสนใจ. เริ่มด้วยหัวข้อเบาๆ. หลีกเลี่ยงเรื่องส่วนตัว. ยิ้มเข้าไว้. สบสายตา. ถามคำถามเธอ. ให้คำชมกับเธอ. แสดงให้เห็นว่าคุณโดดเด่น. อย่าฝืนตัวเอง. คิดในแง่บวกเข้าไว้. มั่นใจในตัวเอง. บอกลาในขณะที่ยังหลงเหลือช่วงเวลาดีๆ.
https://www.wikihow.com/Talk-to-a-Girl-Without-It-Getting-Boring https://www.wikihow.com/Talk-to-a-Girl-Without-It-Getting-Boring https://www.wikihow.com/Talk-to-a-Girl-Without-It-Getting-Boring
Keeping Her Interested Starting Off on the Right Foot Finishing Strong